laion/Wikipedia-Exotic huggingface dataset:
אלימינציה (כימיה)

אֵלִימִינַצְיָה (מאנגלית: Elimination; בעברית: תגובת החסרה) היא סוג של תגובה כימית האופיינית לתרכובות אורגניות. תגובת אלימינציה מהווה במידה רבה את התגובה ההפוכה לתגובת סיפוח. בתגובת אלימינציה מאבדת תרכובת שני אטומים; במקומם נוצר קשר קוולנטי כפול בין שני אטומי הפחמן הסמוכים. האטומים העוזבים הם מתמירים—הם אינם מהווים חלק משרשרת הפחמנים הראשית של התרכובת. בתגובות ההתמרה השכיחות ביותר חומר המוצא הוא הלואלקאן (אלקאן בעל אטום הלוגן) והתוצר הוא אלקן. שני האטומים העוזבים הם אטום ההלוגן ואטום מימן. תגובה זו היא אחת הדרכים העיקריות לסינתזה של אלקנים. תגובת אלימינציה כפולה של אלואלקאן המכיל שני הלוגנים מביאה לעזיבתם של ארבעה אטומים ולקבלת אלקין (פחמימן בעל קשר קוולנטי משולש). בתגובת אלימינציה נדרש בסיס לואיס אשר יתקוף את אטום המימן העוזב. לבסיס לואיס, מעצם הגדרתו, זוג אלקטרונים לא-קושר. זוג זה יוצר קשר קוולנטי עם אטום המימן וגורם לניתוקו מהאלקאן. תגובות אלימינציה מתרחשות בשני מסלולים עיקריים: התהליך יכול להיות חד-שלבי (אזי מסומנת התגובה כ-E2) או דו-שלבי (E1). הספרה בסימון אינה מתייחסת למספר השלבים אלא למספר המולקולות המשפיעות על מהירות התגובה (ובמלים אחרות: המספר מציין את סדר התגובה בקינטיקה כימית). בתגובת E2 משפיע ריכוז שני המגיבים (בסיס הלואיס והאלקאן) על מהירות התגובה; זוהי תגובה דו-מולקולרית. בתגובת E1 משפיע רק ריכוז האלקאן על מהירות התגובה; זוהי תגובה חד-מולקולרית. התגובה לפי מנגנון E1. בתגובה זו שני שלבים נפרדים: ראשית מתנתק ההלוגן (ברום, באדום) מהאלקאן; האלקאן הופך לקרבוקטיון. בשלב השני תוקף בסיס לואיס (אשלגן אתאוקסיד, בכחול; אטום החמצן הוא התוקף, ולאשלגן אין כל תפקיד בתגובה) את אטום המימן הקשור לפחמן הסמוך לפחמן שממנו התנתק ההלוגן. התנתקות המימן מביאה ליצירת קשר כפול בין שני הפחמנים. בסיס הלואיס הופך לכוהל: התגובה לפי מנגנון E2. התגובה מתרחשת בשלב יחיד, תוך היווצרות מצב מעבר בלתי-יציב אשר מתפרק לאחר שבריר שנייה (מצב המעבר מתואר מעל לחץ התגובה). תגובת E2 מתרחשת בנוכחות בסיס חזק (בעל זיקה חזקה ליוני מימן). הבסיס תוקף מיידית את אטום המימן באלקאן, מבלי "לחכות" להתנתקות ההלוגן. התנתקות ההלוגן מתרחשת לאחר יצירת הקשר הכפול. בתגובת E2 לא נוצר קרבוקטיון. תגובות E1 ו-E2 הפוכות, לפיכך, בסדר התרחשות הדברים: כלל זייצב כלל הופמן ארז גרטי, חמש הריאקציות הכימיות הבסיסיות, במדור "מאגר המדע" באתר של מכון דוידסון לחינוך מדעי, 25 ביוני 2011 science/E1-reaction, science/E2-reaction אלימינציה, באתר אנציקלופדיה בריטניקה (באנגלית)
הנריק שרינג

הנריק בולסלאב שרינג (בפולנית: Henryk Bolesław Szeryng;‏ 22 בספטמבר 1918 – 8 במרץ 1988) היה כנר יהודי-פולני, שהיגר למקסיקו והיה לאזרח המדינה. שרינג נולד בז'לאזובה וולה בפולין, שם החל בלימודיו. בהמשך למד בברלין אצל קרל פלש. הופעת הסולו הראשונה שלו הייתה בשנת 1933, בנגינת הקונצ'רטו לכינור של יוהנס ברהמס. משנת 1933 עד 1938 למד קומפוזיציה בפריז, אצל נדיה בולאנז'ה ובשנות מלחמת העולם השנייה עבד כמתורגמן ופרשן מטעם ממשלת פולין הגולה (שרינג שלט בשבע שפות) וניגן בקונצרטים לפני חיילי בעלות הברית בכל רחבי העולם. באחד הקונצרטים האלה במקסיקו סיטי קיבל הצעה לקבל עליו את מחלקת כלי הקשת באוניברסיטה המקומית. הוא נענה להצעה ובשנת 1946 קיבל אזרחות מקסיקנית. בשנים הבאות התמקד שרינג בהוראה, לפני שחידש את קריירת הקונצרטים שלו בשנת 1954. הופעתו הראשונה בניו יורק קצרה שבחים רבים ומאז עד סוף חייו הרבה במסעות קונצרטים. הוא מת בקאסל, גרמניה. גישתו למוזיקה נחשבת לשקולה, נטולת יומרות ועתירת כבוד למלחין. מורשתו המוזיקלית מציבה אותו בין גדולי הכנרים של המאה ה-20. לשרינג הקלטות רבות, ביניהן שתיים של מכלול הסונאטות והפרטיטות לכינור מאת יוהאן סבסטיאן באך וכמה מן הסונאטות של בטהובן וברהמס, עם הפסנתרן ארתור רובינשטיין. שרינג עסק גם בהלחנה; יצירותיו כוללות מספר קונצ'רטי לכינור ויצירות מוזיקה קאמרית. בין תלמידיו נמנה הכנר מרדכי ברוצקי. פרס גראמי לביצוע מצטיין של מוזיקה קאמרית: פייר פורנייה, ארתור רובינשטיין והנריק שרינג על שוברט: שלישיות מס' 1 ב-סי במול מז'ור, אופוס 99 ומס' 2 ב-מי במול מז'ור, אופוס 100 (שלישיות פסנתר), (1976) פייר פורנייה, ארתור רובינשטיין והנריק שרינג על ברהמס: שלישיות (מכלול)/שומאן: שלישייה מס' 1 ב-רה מינור (1975) גראן פרי די דיסק 1959 לקונצ'רטו לכינור של ברהמס עם התזמורת הסימפונית של לונדון בניצוח פייר מונטה. מדיה וקבצים בנושא הנריק שרינג בוויקישיתוף אתר האינטרנט הרשמי של הנריק שרינג הנריק שרינג, באתר אפל מיוזיק (באנגלית) הנריק שרינג, באתר ספוטיפיי הנריק שרינג, באתר AllMusic (באנגלית) הנריק שרינג, באתר MusicBrainz (באנגלית) הנריק שרינג, באתר Discogs (באנגלית) הנריק שרינג, באתר "Find a Grave" (באנגלית) הנריק שרינג, באתר אנציקלופדיה בריטניקה (באנגלית)
אלימינציה

האם התכוונתם ל... אלימינציה – הוכחה בדרך השלילה אלימינציה – תגובה כימית
יעקב פרי (פרולוב)

יעקב פרי (פרולוב) (24 באוגוסט 1915 – 8 בפברואר 2001) היה מפקד בכיר ב"הגנה" ובצה"ל, בו הגיע לדרגת אלוף. בין התפקידים שמילא: מ"מ אלוף פיקוד הדרום, מפקד מחוז ירושלים, נשיא בית הדין הצבאי לערעורים, מפקד פיקוד ההדרכה, ולאחר שחרורו מצה"ל, יו"ר האגודה למען החייל. יעקב פרי נולד בסופיה שבבולגריה בשם יעקב פרולוב. הוא עלה לארץ ישראל ב-1925. עוד כתלמיד בגימנסיה הרצליה הצטרף פרי ל"הגנה". ב-1939 סיים קורס מפקדי מחלקות בג'וערה. מאז היה במנגנון הקבע של ההגנה. בשנים 1942‏-1946 פיקד על החי"ש בתל אביב ואחר כך פיקד על נפת הדרום. במלחמת העצמאות הקים את גדוד 52 עם לוחמי נפת אפרים במחוז תל אביב. כאשר הוקמה חטיבת גבעתי צורף הגדוד לחטיבה. כמפקד הגדוד הוא פיקד על כיבוש משלטי חוליקאת במבצע יואב. בסוף המלחמה החליף את שמעון אבידן בתפקיד מפקד חטיבת גבעתי. אחר כך שימש כראש מחלקת מבצעים במטכ"ל, ראש מטה וממלא מקום מפקד הפיקוד השמיני וכראש מטה פיקוד הדרום. ב-1954 שימש כאלוף הפיקוד כממלא מקומו של אלוף משה צדוק. בשנים 1955–1957 שימש ראש מנהל הסגל. לאחר מכן שימש מפקד פיקוד ההדרכה, מפקד מחוז ירושלים (1959–1961), בתקופה זו פיקד על מצעד צה"ל שנערך בירושלים. ב-1961 מונה לנספח צה"ל באיטליה, שווייץ ויוגוסלביה. בדצמבר 1963 מונה לנשיא בית הדין הצבאי לערעורים, ושנה אחר כך הועלה לדרגת אלוף. לאחר שחרורו מצה"ל, כיהן כיושב ראש האגודה למען החייל, בשנים 1969–1979, וכיושב ראש "יד לבנים" רחובות. בשנת 1970 קיבל פרי את תואר יקיר העיר רחובות. פרי היה נשוי לחסיה לבית לנדו (נפטרה ב-1964), שמשפחתה הייתה ממקימי העיר רחובות. לזוג נולדו שלושה בנים. בנו ספי (יוסף) נהרג במלחמת יום הכיפורים. לאחר פטירתו, נקבר יעקב פרי לצד בנו, בבית הקברות הצבאי בעיר רחובות, בה קרוי רחוב על שמו. מדיה וקבצים בנושא יעקב פרי בוויקישיתוף אתר "Billiongraves" א/מ י. פרי – מפקד מחוז ירושלים, דבר, 4 ביוני 1959 אל"מ י. פרי – נשיא ביה"ד הצבאי, דבר, 5 בדצמבר 1963 א. יריב וי. פרי – לדרגת אלוף, דבר, 25 באוקטובר 1964 שרגא הר-גיל, אנשים מאחורי הכותרות: בלי מדים – למען החיילים, מעריב, 30 בינואר 1969 עיטור "יקיר רחובות" – לארבעה אלופי צה"ל, מעריב, 4 ביוני 1970; עיטור "יקיר רחובות" ניתן ל-10 תושבים ו-4 אלופים, מעריב, 21 ביוני 1970
פייר פורנייה

פייר פורניה (בצרפתית: Pierre Fournier‏; 24 ביוני 1906 – 8 בינואר 1986) היה צ'לן צרפתי, שכונה "אציל הצ'לנים" על שום גישתו האלגנטית למוזיקה ועל הצליל המלכותי שלו. פורניה נולד בפריז, בן לגנרל בצבא צרפת. אמו לימדה אותו לנגן בפסנתר, אולם מקרה קל של שיתוק ילדים בו לקה בילדותו גרם לו לאבד את הזריזות וקלות התנועה ברגליו. מחמת הקושי להפעיל את דוושות הפסנתר, פנה לצ'לו. הוא סיים את הקונסרבטואר של פריז בגיל 17, בשנת 1923. הוא נקרא "צ'לן העתיד" וזכה בשבחים על הווירטואוזיות שלו ועל טכניקת הקשת שהפגין. פורניה התפרסם כשניגן עם תזמורת אדוארד קולון בשנת 1925 והחל במסעות קונצרטים ברחבי אירופה. הוא ניגן עם כל המוזיקאים הדגולים של זמנו והקליט את מכלול המוזיקה הקאמרית של ברהמס ושוברט בשביל ה-BBC על תקליטי אצטט, אך הם התבלו לפני שאפשר היה להעביר את ההקלטות לאמצעי עמיד יותר. פורניה לימד במשך שנתיים (מ-1937 עד 1939) באקול נורמל דה מוזיק בפריז, וירש את משרתו של פבלו קזאלס. אלפרד קורטו וז'אק טיבו קראו לו ב-1943 להצטרף אליהם בשלישייה המפורסמת שלהם, שכן חברם קזאלס, שמצא מקלט בפראדס, סירב לנגן באותה העת. ב-1941 מונה פורנייה לפרופסור לצ'לו בקונסרבטואר של פריז, שם התכחש לסטודנטים יהודים. במסגרת טיהור האמנים לאחר מלחמת העולם השנייה הוא קיבל עונש הרחקה לשלוש שנים מהופעות משום שהקליט שידורים רבים לרדיו פריז בזמן הכיבוש. למרות זאת, הוא חידש את הקריירה שלו כסולן וכמוזיקאי קאמרי: עם הפסנתרן ארתור שנבל, הכנר יוזף סיגטי והכנר ויליאם פרימרוז, הוא ערך סיבוב הופעות חשוב בארצות הברית בשנת 1948. הוא הופיע שם בניו יורק ובבוסטון וזכה בהצלחה רבה. הצלחת סיבוב ההופעות הזה גרמה לו לעודד לוותר על פעילות ההוראה שלו בקונסרבטוריון (1949) ולהרחיב את התחייבויותיו להופעות ולהקלטות. משנת 1956 ואילך, קבע את מושבו בשווייץ, אם כי מעולם לא ויתר על אזרחותו הצרפתית. בשנת 1963 קיבל אות לגיון הכבוד הצרפתי. הוא המשיך להופיע עד שנתיים לפני מותו, בגיל 79. בנו, ז'אן-פייר, היה לפסנתרן קונצרטים תחת השם ז'אן פונדה. פרס גראמי לביצוע מצטיין של מוזיקה קאמרית: פייר פורניה, ארתור רובינשטיין והנריק שרינג על שוברט: שלישיות מס' 1 בסי במול מז'ור, אופוס 99 ומס' 2, במי במול מז'ור, אופוס 100 (1976). פייר פורניה, ארתור רובינשטיין והנריק שרינג על ברהמס: שלישיות (מכלול) / שומאן: שלישייה מס' 1 ברה מינור (1975). פייר פורנייה, באתר AllMusic (באנגלית) פייר פורנייה, באתר MusicBrainz (באנגלית) פייר פורנייה, באתר Discogs (באנגלית)
רוק תל אביב

רוק תל אביב הוא תקליט הסולו הראשון של הזמר והיוצר הישראלי מני בגר, אשר יצא במאי 1981 בחברת התקליטים "סי.בי.אס". מני בגר, מי שהיה סולן להקת גן עדן, עזב את הלהקה, עבר לגור בתל אביב והוחתם על חוזה עם חברת סי בי אס. השיר הראשון שלו כסולן, "הלילה לבד", הוקלט ויצא כסינגל בהפקת יזהר אשדות כבר ב-1980, אבל נגנז והוקלט מחדש בגרסה אחרת עם המפיק ירוסלב יעקובוביץ' שנבחר לאלבום וגם הוסיף קטעי סקסופון. האלבום הוקלט גם בשפה העברית וגם בשפה האנגלית, מכיוון שחברת סי בי אס חשבה להפיץ אותו גם בחו"ל, אך בסופו של דבר ניסיון זה נכשל, והאלבום הופץ בארץ בלבד. נגני התקליט היו יעקובוביץ’ בסקסופונים וליריקון, אלונה טוראל בקלידים, חיים קריו בגיטרות ושני נגני להקת תמוז - מאיר ישראל בתופים וכלי הקשה ואיתן גידרון בבס. את התקליט הקדיש בגר לאימו. חוץ מ"הלילה לבד" יצאו כסינגלים גם "עייף מכדי לקום", "לעולם לא מאוחר לרוקנרול" והלהיט הגדול ביותר שהניב התקליט:"זה היה ביתי", שכתב והלחין בגר. במאי 2021, האלבום יצא לראשונה על גבי תקליטור. "לעולם לא מאוחר לרוקנרול" "זה היה ביתי" "הלילה לבד" "אשת השטן" "איש לא ידוע (נגן אלמוני)" "המסך עולה" "אמא יש לי להקה" "רק לא ליפול" "עייף מכדי לקום" "בוא איתי לשם" ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
הר ויטני

המונח "הר ויטני" מפנה לכאן. לערך העוסק בספינת מלחמה אמריקאית, ראו הר ויטני (אונייה). הר ויטני (באנגלית: Mount Whitney) הוא ההר הגבוה ביותר בחלק היבשתי הרציף של ארצות הברית וגובהו הוא 4,421 מטרים (הר דנאלי, הנמצא באלסקה, הוא ההר הגבוה ביותר בארצות הברית כולה כיוון שגובהו הוא 6,168 מטרים). ההר נמצא על גבול המחוזות איניו וטוליר של מדינת קליפורניה. המדרונות המערביים נמצאים בשטח הפארק הלאומי סקוויה והמזרחיים ביער הלאומי איניו. ההר נקרא על שם פרופסור ג'וסיה דוויט ויטני, שהיה הגאולוג הראשי של קליפורניה ויו"ר סוכנות הסקר הגאולוגי של קליפורניה בין השנים 1860–1874, ופרופסור לגאולוגיה באוניברסיטת הרווארד מ-1865. הר ויטני, נמצא במרחק של כשעתיים נסיעה מהמקום הנמוך ביותר בארצות הברית, עמק המוות. הר ויטני, באתר אנציקלופדיה בריטניקה (באנגלית) משמע, שאינו כולל את אלסקה והוואי ערך זה הוא קצרמר בנושא הרים ובנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
נקודת שבת

במתמטיקה, נקודת שֶׁבֶת של פונקציה היא נקודה בתחום ההגדרה של הפונקציה אשר תמונתה היא הנקודה עצמה, כלומר אם f ( x ) {\displaystyle f(x)} היא פונקציה אז הנקודה x 0 {\displaystyle x_{0}} היא נקודת שבת אם מתקיים f ( x 0 ) = x 0 {\displaystyle f(x_{0})=x_{0}} . עבור הפונקציה f ( x ) = 2 x {\displaystyle f(x)=2x} , הערך x = 0 {\displaystyle x=0} , הוא נקודת שבת (היחידה), הואיל ו- f ( 0 ) = 2 ⋅ 0 = 0 {\displaystyle f(0)=2\cdot 0=0} (וזהו הפתרון היחיד למשוואה 2 x = x {\displaystyle 2x=x} ). נקודה שאינה משנה את מיקומה כתוצאה מטרנספורמציה מרחבית. לדוגמה: בסיבוב של כדור סביב צירו, הנקודות הנמצאות על הציר נותרות במקומן, והן נקודות שבת. נקודות שבת "מעניינות" של פונקציה הן כאלו שאם מפעילים את הפונקציה על ערך מסוים, אחר מפעילים אותה שוב על הערך שהתקבל וכן הלאה, הולכים ומתקרבים לנקודת השבת. בניסוח פורמלי: אם עבור בחירה של x {\displaystyle x} הקרוב מספיק לנקודת השבת x 0 {\displaystyle x_{0}} , מתקיים lim n → ∞ f n ( x ) = x 0 {\displaystyle \lim _{n\to \infty }f^{n}(x)=x_{0}} (כאן f 2 ( x ) = f ( f ( x ) ) {\displaystyle f^{2}(x)=f(f(x))} וכדומה). נקודת שבת כזו נקראת נקודת שבת יציבה. אם f : [ a , b ] → [ a , b ] {\displaystyle f\colon [a,b]\to [a,b]} פונקציה רציפה אז יש לה נקודת שבת בקטע [ a , b ] {\displaystyle [a,b]} . משפט ההעתקה המכווצת על הישר הממשי: תהי f : R → R {\displaystyle f\colon \mathbb {R} \to \mathbb {R} } . אם קיים קבוע K < 1 {\displaystyle K<1} כך ש- | f ( x ) − f ( y ) | < K | x − y | {\displaystyle |f(x)-f(y)|<K|x-y|} לכל x , y ∈ R {\displaystyle x,y\in \mathbb {R} } , אזי יש ל- f {\displaystyle f} נקודת שבת אחת ויחידה. הרחבה של המשפט הקודם למרחב מטרי שלם כלשהו: משפט נקודת השבת של בנך נותן תנאי מספיק כדי שלפונקציה תהיה נקודת שבת אחת ויחידה, ומאפשר למצוא אותה על ידי הפעלה חוזרת של הפונקציה כמתואר לעיל. הרחבה של המשפט הקודם לקבוצה קומפקטית וקמורה ב- R n {\displaystyle \mathbb {R} ^{n}} הוא משפט נקודת השבת של בראואר, המוכיח קיום של נקודת שבת במצבים מסוימים, אך לא מראה דרך מעשית למצוא אותה. משפט נקודת השבת של קנסטר-טרסקי: לכל העתקה מונוטונית עולה מסריג שלם לעצמו יש נקודת שבת (משפט 1 במאמר משנת 1955 של טרסקי , שם, בעמוד השני למאמר, בהערת שוליים מספר 2, טרסקי מצטט מאמר של קנסטר משנת 1928 בו הופיעה תוצאה מוקדמת יותר, שטרסקי טוען שהיא הושגה בשנת 1927 על ידו ועל ידי קנסטר). אם f {\displaystyle f} פונקציה חד-חד-ערכית ועל ו- x 0 {\displaystyle x_{0}} נקודת שבת של f {\displaystyle f} , אז היא גם נקודת שבת של f − 1 {\displaystyle f^{-1}} . אם x 0 {\displaystyle x_{0}} נקודת שבת של f {\displaystyle f} ושל g {\displaystyle g} , אז היא גם נקודת שבת של f ∘ g {\displaystyle f\circ g} . נקודת שבת, באתר MathWorld (באנגלית) Alfred Tarski, A lattice-theoretical fixpoint theorem and its applications, .Pacific J. Math 5, 1955, עמ' 285--309 B. Knaster, Un théorème sur les fonctions d’ensembles, .Ann. Soc. Polon. Math 6, 1928, עמ' 134--133 ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
הר שסטה

הר שסטה (באנגלית: Mount Shasta) הוא הר געש המתנשא לגובה 4,322 מטר, הוא ההר השני בגובהו ברכס קסקייד והחמישי בגובהו במדינת קליפורניה של ארצות הברית. הוא נמצא במחוז סיסקיו של קליפורניה. עד לפני כ-4,500 שנה, היה ההר מתפרץ בכל 800 שנים, אך מאז עלתה התדירות לפעם ב-600 שנים. התפרצותו האחרונה של שסטה התרחשה בשנת 1786 בקירוב. מדיה וקבצים בנושא הר שסטה בוויקישיתוף הר שסטה, באתר אנציקלופדיה בריטניקה (באנגלית) - אתר Global Volcanism Program ערך זה הוא קצרמר בנושא גאוגרפיה של ארצות הברית ובנושא הרים. אתם מוזמנים לתרום לוויקיפדיה ולהרחיב אותו.
עצם הגומד

עצם הגֹּמֶד (TA: Ulna, בלטינית: אולנה - מרפק), או עצם הזֶנֶד, היא עצם ארוכה הממוקמת בין עצם הזרוע לשורש כף היד, מרכיבה את שלד האמה ביחד עם עצם החישור. עצם הגומד רחבה בחלקה העליון, והיקפה הולך ומוצר ככל שמתקרבים לחלקה התחתון. לחלקה העליון של העצם צורה המזכירה מפתח צינורות. לוע המפתח מורכב מזיז המרפק (Olecranon) הבולט (זיז המרפק אינו מכוסה ברקמה למעט עור, לכן הוא ניתן למישוש בקלות) ומהזיז הַוָּוִי (Processus coronoideus ulnae). חלקו הפנימי של הלוע, החריץ הסהרוני (Trochlear notch), מופרק עם הסליל (Trochlea humeri) של עצם הזרוע. מפרק החישור והגומד המקורב נמצא בחלק הצידי של עצם הגומד, בין חריץ מתאים לראש החישור. בזיז המרפק נאחז פושט המרפק - שריר הזרוע התלת ראשי. שרירים נוספים, בהם שריר הזרוע והשריר כופף האצבעות העמוק, נאחזים בזיז הווי ובגבששת הגומד (Tuberositas ulnae), המרוחקת ממנו קמעה. לחלקו העליון של גוף העצם צורת מנסרה. שלושה קווים מחלקים את הגוף לשלושה משטחים. הקו הבולט ביותר הוא הרכס הבין גרמי (Margo interosseus ulnae), אזור האחיזה של הקרום הבין גרמי (Membrana interossea) המחבר בין העצם לעצם החישור. השרירים כופפי האצבעות נאחזים באזור הקדמי והתיכון של גוף העצם. בנוסף לאחרים, נאחזים בגוף העצם גם השרירים המסובבים את האמה פנימה והחוצה. חלקה התחתון של עצם הגומד קטן וכולל שתי בליטות. הבליטה הצידית יותר, הראש (Caput ulnae) המעוגל, מופרקת עם עצם החישור. הבליטה השנייה, צרה יותר מהראש ותיכונה לו, היא זיז החרט (Processus styloideus ulnae). בחריץ שבין הבליטות, עובר גיד הפושט את שורש כף היד. עצמות - מונחים מדיה וקבצים בנושא עצם הגומד בוויקישיתוף עצם הגומד, באתר אנציקלופדיה בריטניקה (באנגלית)
השבת השחורה (לבנון)

השבת השחורה הוא כינוי לשורה של מעשי טבח בביירות, שבוצעו בשלביה הראשונים של מלחמת האזרחים הלבנונית החל מ-6 בדצמבר 1975. האירועים הנדונים נמצאים במחלוקת בין תומכי המחנה הנוצרי לבין תומכי המחנה הרדיקלי. לטענת הנוצרים, החל מהשבוע הראשון של מלחמת האזרחים, החלו לוחמי אש"ף להקים מחסומים ברחבי העיר, וביצעו מעשי טבח וזוועה בנוצרים, לעיני המעוכבים במחסומים. לטענת הנוצרים, ב-30 במאי 1975, בתגובה לרציחתו של מוסלמי במזרח ביירות, 30 אזרחים לבנונים נחטפו ונרצחו לעיני הציבור. על כל הצדדים מקובל, כי ביום שבת, 6 בדצמבר 1975, גופותיהם של ארבעה חברים בפלנגות המרוניות, נמצאו במכונית נטושה במזרח ביירות. נראה כי לאחר שחגגו במסיבה באזור חבל מתן, עברו בשעות הליל ליד מחנה הפליטים הפלסטיני תל א-זעתר. הארבעה נרצחו במכות גרזן, וגופותיהם עברו התעללות. לוחמי הפלנגות זעמו בעקבות האירוע (שלטענת הנוצרים, לא היה מעשה הרצח הראשון), והאשימו את התנועה הלבנונית הלאומית, של המוסלמים והפלסטינים ברציחות. כוחות של הפלנגות והמיליציה הנמרים תקפו מוסלמים שנעו במזרח ביירות, שמרבית תושביה היו נוצרים, וירו ללא הבחנה בהתקהלויות אנשים. עשרות שבויים מוסלמים נחטפו ברחבי בעיר, ושוחררו בעד כופר או נרצחו. הלוחמים הנוצרים, בהנהגת ג'וזף סעד, אביו של אחד מארבעת הנרצחים, החלו להקים מחסומים בדרכים המרכזיות בביירות. מכוניות והולכי רגל נעצרו במחסומים, והתבקשו להראות תעודות מזהות. פלסטינים (שבהיותם פליטים לא נשאו תעודת זהות) ומוסלמים (תעודות הזיהוי הלבנוניות מראות את דת מחזיק התעודה) נרצחו בו במקום בשיסוף הגרון. מרבית ההרוגים היו עובדי הנמל, שהמשיכו לעבוד במזרח ביירות הנוצרית ברובה. מוסלמים רבים נחטפו ועונו במהלך האירועים. מאות בני אדם נהרגו תוך שעות ספורות, מרביתם אזרחים. ההערכות לגבי מספר הקורבנות נעות בין 110 ל-600. מפקדת הפלנגות הודיעה ביום למחרת, כי הנקמה על הרצח צריכה הייתה להיות מוגבלת לחטיפות, אולם מספר לוחמים סוררים הפרו את הכללים. מיד לאחר מכן, לוחמי המחנה הרדיקלי תקפו את עמדות הפלנגיסטים במלונות סנט ג'ורג' ופיניקיה בתגובה ורצחו 38 מהנוצרים שעבדו במלונות. הלחימה המסיבית התנהלה בכל העיר ובפאתיה, עד 22 ביוני 1976. יא ביירות, מלחמת האזרחים בלבנון حرب لبنان.. الانفجار ج3, באתר אל-ג'זירה, 10 בינואר 2005
סיינה

סיינה (איטלקית: Siena) היא בירתה של נפת סיינה בחבל טוסקנה, איטליה. מרכזה ההיסטורי של סיינה הוכרז כאתר מורשת עולמית על ידי אונסק"ו. סיינה היא אחד האתרים האטרקטיבים באיטליה עם יותר מ-163 אלף מבקרים (בשנת 2008)[דרוש מקור]. סיינה מפורסמת באוכל, באומנות, במוזיאונים, במרכז העיר בסגנון ימי הביניים ובפאליו, מרוץ סוסים הנערך פעמיים בשנה. בדומה לערים טוסקניות רבות שנמצאות באזור הררי, מיישביה הראשונים של סיינה היו האטרוסקים (900 עד 400 לפנה"ס), ובפרט שבט ה"סאינה". הרומאים הקימו עיר שנקראה סאינה יוליה (Saena Julia) באתר היישוב הקדום בתקופת הקיסר אוגוסטוס. תיעוד ראשון של העיר מתוארך לשנת 70 לספירת הנוצרים. בין המאה ה-2 לפני הספירה למאה ה-1 לספירה, עבר השלטון מהאטרוסקים לרומאים. סיינה לא שגשגה תחת הרומאים בשל מיקומה המרוחק מהדרכים הראשיות, עד כי גם הנצרות לא חדרה אליה עד המאה הרביעית לספירה, אז השתלטו עליה הלומברדים. העיר החלה לפרוח רק עם קביעת תוואים חדשים לדרכים דרך סיינה בגלל התקפות ביזנטיות על הדרכים העתיקות. עקב כך הפכה סיינה מרכז מסחר בדרך בין צפון איטליה לרומא, ותנועת הצליינים לרומא עברה דרכה והייתה נדבך משמעותי בכלכלתה במהלך ימי הביניים. במאה ה-12 המשטר האריסטוקרטי בסיינה השתנה בהדרגה למשטר רפובליקני. באותה עת, נבנו מבניה המפורסמים של העיר, כולל הקתדרלה והפיאצה דל קמפו. ב-1203 הוקמה אוניברסיטת סיינה הפועלת עד ימינו אלה. העיר ספגה מכה קשה מן המוות השחור ב-1348. במהלך ימי הביניים ובתקופת הרנסאנס, סיינה הייתה יריבה פוליטית של שכנתה פירנצה, ואף התחרתה עמה בתחום האמנויות והתרבות. לאחר מאבקים ממושכים ומצור שנמשך כשנה בפיקוד של בלז דה מונלוק, נכנעה סיינה ב-1557 לפירנצה כאשר מ-40 אלף תושבים שרדו רק כ-8 אלפים. היא סופחה לדוכסות הגדולה של טוסקנה אשר תחת שלטונה נשארה עד איחוד איטליה במאה ה-19. כיום, סיינה עודנה מרכז אקדמאי ותרבותי באיטליה. הודות למבניה ורחובותיה מימי הביניים, העיר מושכת אליה רבבות תיירים מדי שנה, והיא הוכרזה כאתר מורשת עולמית על ידי אונסק"ו. קבוצת הכדורגל של העיר, קאלצ'ו סיינה, נוסדה ב-1904 ומשחקת בסרייה א', הליגה האיטלקית הראשונה. הישג השיא שלה הוא זכייה בודדת בקופה איטליה. קבוצת הכדורסל מונטפסקי סיינה נוסדה ב-1871 והייתה לקבוצת הכדורסל הראשונה באיטליה כולה. בשנות האלפיים הפכה מונטפסקי למעצמת כדורסל, זכתה מספר פעמים באליפות ובגביע המדינה, ואף העפילה לפיינל פור של היורוליג, אך מעולם לא הגיעה לגמר. בנובמבר 2022 נמצאו מעל 20 פסלי ברונזה ואלפי מטבעות המתוארכים לתקופה בסביבות המאה ה-1 לספירה, ושהשתמרו בבית מרחץ עתיק בעיירה סן קשאנו די באני פאליו פאלאצו פובליקו בית הכנסת בסיינה אתר האינטרנט הרשמי של סיינה (באיטלקית) https://www.+claudiocalvani.it רויטרס, 48 שעות בסיינה, באתר ynet, 13 בדצמבר 2011 סולו איטליה - אתרים בסיינה סיינה, באתר אנציקלופדיה בריטניקה (באנגלית) סיינה (איטליה), דף שער בספרייה הלאומית רויטרס (2022-11-09). "עשרות פסלי ברונזה בני כ-2,000 שנה התגלו בבוץ בטוסקנה". Ynet. נבדק ב-2022-11-09. Claudio Calvani, Toscana -Luci e colori dele Stagioni, Milano: Casa EditriceRotalsele. (באיטלקית) ערך זה הוא קצרמר בנושא יישובים באיטליה. אתם מוזמנים לתרום לוויקיפדיה ולהרחיב אותו.
דיוק ניוקם 3D

דיוק ניוקם 3D (באנגלית: Duke Nukem 3D) הוא משחק ירי בגוף ראשון שנוצר בשנת 1996 על ידי חברת 3D Realms, והוא המשחק השלישי בסדרת דיוק ניוקם (אחרי דיוק ניוקם ו-דיוק ניוקם 2). זהו המשחק הראשון בסדרה שהוסב לקונסולת משחקים כלשהי (שני המשחקים הקודמים היו זמינים למחשב האישי בלבד). גיבור המשחק הוא "דיוק ניוקם" (Duke Nukem), שכיר חרב מאצ'ו שרירן ושוביניסט שאוהב להתעסק עם רובים ובחורות. זירת המשחק היא בלוס אנג'לס עתידנית, לאחר שחייזרים השתלטו על העיר. בהמשך המשחק מוצגים אויבים חדשים, כלי נשק חדשים, חשפניות, שלבים שונים ומגוונים ומשפטי מפתח מבדרים של דמות השחקן. המשחק עוצב ופותח על ידי חברה ששמה 3DRealms, חברת בת של Apogee, שהוציאה משחקים תלת־ממדיים אשר כללו דמויות מוכרות ממשחקים אחרים, כמו דום. למרות שמשחק הפך להצלחה מיידית, הוא ספג ביקורת על השימוש בפורנוגרפיה ושוביניזם במשחק עצמו. המשחק דומה לדום ומתנהל דרך עיניה של הדמות, החמושה במגוון רובים ויורה אל עבר אויבים הבאים להרגה. כלי הנשק במשחק נעים מהבעיטה, האקדח ורובה הציד המסורתיים עד למשגרי רקטות, רובי קרח ורובים מכווצים. חידוש במשחק לעומת "דום" היא היכולת לכוון עם העכבר ולנוע בזירה תלת-ממדית, כולל לגובה. גרסאות המשחק למערכות הפעלה שונות ("פורט"): Duke3d_w32 - גרסה לחלונות שמטרתה לשמר את סגנון המשחק תוך הפעלתו על חלונות XP. Duke3dw - גרסה משופרת לחלונות xDukeששש - גרסה לחלונות שמטרתה לשמר את סגנון המשחק תוך הפעלתו על חלונות XP, עם הוספת תפריט נוח בתוך המשחק ומספר אופציות נוספות. מבוסס על קוד המקור של Duke3d_w32. DukePlus - גרסה שמרחיבה את יכולות המשחק (למשל הוספת שחקנים בוטים שיכולים לעבוד בצוות עם השחקן האנושי) תוך ביסוס על EDuke32 JFDuke - גרסה שמפעילה את המשחק על חלונות. כוללת שיפור מקיף למנוע הגרפי של המשחק ואופציות נוספות. EDuke32 - מבוססת על JFDuke ודומה לה, אך מאפשרת שינויים גלובליים, תכנות חיצוני של מודים ושינויים מקיפים במשחק. Dukonnector - תוכנה המאפשרת לשחק במצב מרובה משתתפים על ידי האינטרנט או רשת ביתית. תומכת בכל הפורטים. DukesterX - תוכנה להרצת המשחק ברשת. תומכת ב־JFDuke וב־Rancid Meat. Duke Matcher NukemNet - תוכנה מבוססת IRC להרצת המשחק ברשת, בנוסף לתמיכה במשחקים רבים אחרים. Yang דיוק ניוקם לנצח אתר האינטרנט הרשמי של דיוק ניוקם 3D "דיוק ניוקם 3D", במסד הנתונים הקולנועיים IMDb (באנגלית) דיוק ניוקם 3D, באתר PCGamingWiki (באנגלית) Duke Nukem 3D: Megaton Edition, באתר PCGamingWiki (באנגלית) Duke Nukem 3D: 20th Anniversary World Tour, באתר PCGamingWiki (באנגלית) duke4.net - אתר חדשות למשחק, מתעדכן בתדירות גבוהה. Duke3d_w32 Duke3dw xDuke (xDuke בארכיון Wayback Machine (אורכב 29.10.2006)) JFDuke EDuke32 NukemNet Yang ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.